LONGO DIA 18
Luholo lutshi tuana kuatesa aphangi etu adi nu lamba?
Tangua lamba dianabua, Mathemua a Yehowa ana gudilondega mbala imoshi ha gukuatesa aphangi awo adi nu lamba. Ngolo jiene jianumonesa egi tudi nu guzumba gua diago mu katshi dietu. (Yone 13:34, 35; 1 Yone 3:17, 18) Luholo lutshi tuana kuatesa?
Tuana hana falanga. Mu tangua dia aklisto a thomo, tangua nzala yanginyile gua anetu a gu Yudea, aklisto a gu Antiokia atumile aklisto a gu Yudea falanga. (Makalegelo 11:27-30) Luholo lumoshi, tangua tuana vua egi anetu a mu dimbo diko ha mavu adi nu lamba, tuanu tuma falanga mu njila ya hungu dietu ha guakuatesa mu malamba awo.
Tuana kuatesa luholo luabonga. Akulu adi mu fundo lamba diabua anukamba ha gujiya gula Themua mumoshimumoshi wamuenega enji adi muabonga. Anusha komite ya gukuatesa ha guwendesa mudimu wa gukhapha ihemba, yima ya gudia, meya ya gunua, milele nu mafundo a gubanda. Mathemua avula ajiya midimo ya luholo nu luholo anagudihana ene ha khawo enji anashimbiga falanga jiawo ha guya guakuatesa ha gutunga jinzo nu jinzo jia Ufumu jia bolesewe. Luholo tuana khala hamoshi enji tuana kalagala mudimo hamoshi, tuana khala nu lamba ndo ha guheta athu agudihana ha gukuatesa mu tangua dia lamba. Tuana kuatesa “enya jigo dietu dia enya gutshigina,” tuana kuatesa luko athu ako, ata muthu wa gikombelelo gitshi.
Tuana walagana athu mu njila ya Biblia. Athu ana buila gijita ana kamba guwalagana. Tangua diene tuana kamba utuameji wa Yehowa, “Nzambi wa uwalaganyi mu mahugo agasue.” (2 Kolinto 1:3, 4) Tuana zuelela nu gusuanguluga felela dia Biblia gua athu adi mu malamba egi Ufumu wa Nzambi umuza mukatula malamba agasue nu gubala, nu phashi.
Mukunda natshi Mathemua ana shipha ndo gukuatesa mu tangua dia lamba?
Luholo lutshi tuana walagana athu abuila malamba mu njila ya Biblia?
kmb_Latn kmb_Latn lua_Latn kmb_Latn kmb_Latn kmb_Latn kmb_Latn kmb_Latn